Dnes v noci doposiaľ neznámi páchatelia v priestoroch obchodného centra Eurovea na Pribinovej ulici poškodili sklenenú výplň dverí jednej z predajní.
"V tejto súvislosti pátrame po mužoch na videu. Škoda spôsobená poškodenej spoločnosti bola vyčíslená vo výške 8.000 eur," uviedla polícia na sociálnej sieti Facebook.
Policajti kriminálnej polície po neznámych páchateľoch intenzívne pátrajú, pričom v rámci vyšetrovania sa zaoberajú aj podobnosťou prípadov spáchaných v minulosti.
Akékoľvek informácie, ktoré by polícii pomohli stotožniť osoby na videu, k ich súčasnému pohybu a pobytu môžete oznámiť na bezplatnom čísle polície 158, prípadne osobne na ktoromkoľvek policajnom oddelení, alebo môžete políciu kontaktovať cez oficiálnu stránku na Facebooku formou súkromnej správy.